અર્જુન કહે છે કે જ્યારે તમે કોઇ પરફેક્ટ વસ્તુને અડો ત્યારે ખૂબ જ સિફતપૂર્વક અડવું જોઇએ. તમારા સ્વાર્થ માટે કોઇ એવી વસ્તુને ટચ ન કરવી જોઇએ. તમે એમ વિચારો કે ચાલો એક ફિલ્મ બનાવી જ દઇએ તો બધું બરબાદ થઇ જાય છે. અર્જુને સાથે એમ પણ કહ્યું કે ‘મિ. ઇન્ડિયા’માં હીરોને માત્ર અડધી જ ફિલ્મનું શૂટિંગ કરવું પડશે, કેમ કે અડધી ફિલ્મમાં હીરો દેખાતો પણ નથી. તે કહે છે કે ‘મિ. ઇન્ડિયા’ની સિક્વલમાં હું ત્યારે જ કામ કરીશ, જ્યારે બધાના આશીર્વાદ મારી સાથે હશે અને એક યોગ્ય ડિરેક્ટરને લઇને ફિલ્મ બનાવવામાં આવશે. ‘મિ. ઇન્ડિયા’ ફિલ્મ અર્જુનના પિતા બોની કપૂરે પ્રોડ્યૂસ કરી હતી. છેલ્લાં કેટલાંય વર્ષોથી આ ફિલ્મની સિક્વલ બનાવવાની ચર્ચા ખૂબ જ સાંભળવા મળે છે. •